NYATI SI LE AKPAA DZI | MAWU FIAÐUƑE LA—VI KAE WÒAÐE NA WÒ?
Mawu Fiaɖufea
—Nu Si Tae Wòle Vevie Na Yesu
Esi Yesu nɔ efe subɔsubɔdɔa wɔm le anyigba dzi la, efo nu tso nyati geɖe ŋu. Le kpɔɖeŋu me, efia eyomedzelawo ale si woado gbe ɖa, ale si woawɔ adze Mawu ŋu, kple ale si woawɔ akpɔ dzidzɔ vavãtɔ. (Mateo 6:5-13; Marko 12:17; Luka 11:28) Gake nyati si nɔ vevie na Yesu wu bubu ɖe sia ɖe, si ŋu wofo nu tsoe wu ye nye Mawu Fiaɖufea.
Abe ale si míegblɔe le nyati gbãtɔa me ene la, dɔ si koŋ Yesu wɔ le efe agbe me ye nye be, enɔ “gbefã ɖem henɔ Mawu fiaɖufea ŋuti nya nyui la gblɔm” na amewo. (Luka 8:1) Edo vevie nu zɔ azɔli kilometa alafa geɖe hetsa le Israel-nyigba bliboa dzi nɔ nu fiam amewo tso Mawu Fiaɖufea ŋu. Woŋlɔ Yesu fe subɔsubɔ ŋuti nya ɖe Nyanyuigbalẽ eneawo me, si me woyɔ Fiaɖufea ŋkɔ le wu zi 100 sɔŋ. Wo dometɔ akpa gãtɔ dze le Yesu ŋutɔ fe nyagbɔgblɔwo me. Ke hã menye nya siwo katã Yesu gblɔ tso Mawu Fiaɖufea ŋu ye woŋlɔ ɖi o, ke boŋ efe sue aɖe koe nye ema!
Nu ka tae Fiaɖufea nɔ vevie na Yesu nenema gbegbe esime wonɔ anyigba dzi? Gbã, Yesu nya be Mawu tia ye be yeanye Fiaɖufea fe Fia. (Yesaya 9:5; Luka 22:28-30) Gake menye gãnyenye alo bubu ŋue Yesu tsi dzi ɖo o. (Mateo 11:29; Marko 10:17, 18) Menye viɖe si eya ŋutɔ akpɔ tae wòɖe gbefã Fiaɖufea ɖo o. Susu vevi si tae Mawu Fiaɖufea * nɔ vevie na nɛ ye nye nu si Fiaɖufea awɔ na ame siwo wòlɔ vevie
NU SI FIAÐUƑEA AWƆ NA YESU FOFO
Yesu lɔ̃ Fofoa si le dzifo la vevie. (Lododowo 8:30; Yohanes 14:31) Ekpɔa dzidzɔ ɖe Fofoa fe nɔnɔme nyoameŋuwo, abe Efe lɔlɔ̃, Efe nublanuikpɔkpɔ kple Efe dzɔdzɔenyenye ene ŋu. (5 Mose 32:4; Yesaya 49:15; 1 Yohanes 4:8) Eya ta ne Yesu se alakpanya siwo amewo gblɔna ɖe Fofoa ŋu be metsɔ ɖeke le fu siwo kpem amegbetɔwo le me o eye edi hã be míanɔ fu kpem la, etena ɖe edzi vevie. Susu sia tae Yesu do vevie gbefãɖeɖe ‘Fiaɖufe ŋuti nya nyuia’ ɖo, elabena enyae be Fiaɖufea ava kɔ ye Fofo fe ŋkɔ ŋu. (Mateo 4:23; 6:9, 10) Aleke Fiaɖufea awɔ esiae?
Yehowa ato Fiaɖufea dzi ahe tɔtrɔ gãwo ava xexea me be wòaɖe vi na amegbetɔwo. “Eye wòatutu aɖatsi sia aɖatsi ɖa le” nutefewɔlawo katã fe ŋkume. Yehowa aɖe nu siwo nana amewo faa avi la ɖa, eye wòakpɔ egbɔ be “ku maganɔ anyi o, eye konyifafa kple ɣlidodo kple vevesese hã maganɔ anyi o.” (Nyaɖeɖefia 21:3, 4) Mawu ato Fiaɖufea dzi aɖe amegbetɔwo fe fukpekpewo katã ɖa. *
Mewɔ ŋku o be Yesu dze agbagba vevie be yeagblɔ Fiaɖufea ŋuti nya na amewo! Enyae be Fiaɖufea ana míanya ŋusẽ si gbegbe le ye Fofo si, kple ale si wòsea veve ɖe ame nui. (Yakobo 5:11) Yesu nyae hã be Fiaɖufea aɖe vi na ame bubu siwo yelɔ̃na, siwo nye amegbetɔ wɔnutefewo hã.
NU SI FIAÐUƑEA AWƆ NA NUTEƑEWƆLAWO
Yesu nɔ Fofoa gbɔ le dzifo ɣeyiɣi didi aɖe ŋutɔ hafi va anyigba dzi. Vi la dzie Fofo la to wɔ nu sia nu si le xexea me
Ale si gbegbe Yesu lɔ̃ amegbetɔwo la ɖe dzesi fãa le efe subɔsubɔdɔa me. Tso gɔmedzedzea ke la, ena eme kɔ fãa be ɖe yeva anyigba dzi be ‘yeagblɔ nya nyui’ la na ame dahewo. (Luka 4:18) Gake menye ɖeko Yesu fo nu tso kpekpe ɖe amewo ŋu ŋuti ko evɔ o, ke eɖee fia zi gbɔ zi geɖe hã be yelɔ̃ amegbetɔwo vavã. Le kpɔɖeŋu me, esi ameha gã aɖe va fo fu nɔ to ɖom Yesu la, “wofe nu wɔ nublanui nɛ, eye wòda gbe le wofe dɔnɔwo ŋu.” (Mateo 14:14) Esi ŋutsu aɖe si le dɔ lém vevie la xɔe se be Yesu ate ŋu ada dɔ na ye ne enya lɔ̃ ko la, lɔlɔ̃ ʋãe wòda dɔ na ŋutsua. Yesu fe dɔme trɔ ɖe eŋu eye wògblɔ nɛ be, “Melɔ̃. Ŋutiwò nekɔ.” (Luka 5:12, 13) Esi Yesu kpɔ exɔlɔ̃ Maria wònɔ avi fam le nɔviaŋutsu, Lazaro, fe ku ta la, “eɖe hũ le gbɔgbɔ la me,” ‘exa nu vevie,’ eye ‘aɖatsi ge le mo nɛ.’ (Yohanes 11:32-36) Eyome ewɔ nane si ame aɖeke menɔ mɔ kpɔm na o
Yesu nya nyuie be ɣeyiɣi kpuie aɖe koe nu nyui siwo yewɔ ɣemaɣi la anɔ anyi. Enya be madidi o, ame siwo katã ŋu yeda gbe le la agadze dɔ ake, eye ame siwo katã yefɔ ɖe tsitre la hã agaku ake. Yesu nyae hã be Mawu Fiaɖufea ye aɖe kuxi mawo katã ɖa tegbee. Esia tae Yesu menɔ nukunuwo ko wɔm o; ke eɖe gbefã “fiaɖufe ŋuti nya nyui la” hã dzonɔamemetɔe. (Mateo 9:35) Nu siwo Mawu Fiaɖufea ava wɔ kpuie le anyigba dzi la fe sue aɖe koe nye ema Yesu wɔ. Kpɔ nu siwo Biblia do ŋugbe be Fiaɖufea ava wɔ la ɖa.
Lãmesẽkuxiwo maganɔ anyi o.
“Ŋkuagbãtɔwo fe ŋku aʋu, eye tokunɔwo fe to aʋu; ekema xɔdrɔ̃wo ati kpo abe zi ene, eye aɖetututɔwo fe aɖe atso aseye.” Eye “duametɔ aɖeke magblɔ be, yele dɔ lém o.”
—Yesaya 33:24; 35:5, 6.
Ku maganɔ anyi o.
“Ame dzɔdzɔewo anyi anyigba la dome, eye woanɔ edzi tegbee.”
—Psalmo 37:29.
“Ami ku saɖagatsi tegbee, eye Afetɔ Yehowa atutu aɖatsi ɖa le ŋkuwo katã me.”—Yesaya 25:8.
Kukuawo afɔ.
“Ame siwo katã le ŋkuɖodziyɔdowo me la ase efe gbe, eye woado go.”
—Yohanes 5:28, 29.
“Tsitretsitsi li.”
—Dɔwɔwɔwo 24:15.
Afemanɔamesi kple dɔmakpɔwɔe nu ayi.
“Woatu xɔ anɔ eme, eye woade waingble aɖu eme kutsetse. Womatu xɔ ame bubu nanɔ eme o, eye womafã nu ame bubu naɖu o; . . . nye ame tiatiawo aɖu woawo ŋutɔ fe asinu- dɔwɔwɔwo.”
—Yesaya 65:21, 22.
Aʋawɔwɔ nu ayi.
‘Atsi aʋawɔwɔwo nu va se ɖe anyigba fe mlɔenu ke.’
—Psalmo 46:10.
“Dukɔ magatsɔ yi ɖe dukɔ ŋu azɔ o, eye womagasrɔ̃ aʋawɔwɔ hã azɔ o.”
—Yesaya 2:4.
Nuɖuɖu abɔ.
“Anyigba mie efe nukuwo. Mawu, mía Mawu la, ayra mí.”
—Psalmo 67:7.
“Bli ado kpekpekpe le anyigba dzi kple towo tame.”
—Psalmo 72:16.
Ahedada maganɔ anyi o.
“Womaŋlɔ ame dahe be ɖikaa o.”—Psalmo 9:19.
“Aɖe ame dahe, si le ɣli dom, kple hiãtɔ, si xɔnametɔ aɖeke meli na o la. Ave hiãtɔwo kple ame dahewo nu, eye wòaɖe ame dahewo fe luʋɔ.”
—Psalmo 72:12, 13.
Ne èbu yayra siwo gbegbe Mawu Fiaɖufea ahe vɛ ŋu la, èkpɔ nu si tae Fiaɖufea le vevie na Yesua? Esi wònɔ anyigba dzi la, efoa nu tso Fiaɖufea ŋu na ame siwo katã di be yeaɖo toe la, elabena enyae be Fiaɖufea ye aɖe kuxi siwo katã doa nuxaxa na mí egbea la ɖa.
Ðe nu siwo Biblia gblɔ be Fiaɖufea awɔ la do dzidzɔ na wòa? Ne nenemae la, aleke nàwɔ asrɔ̃ nu geɖe tso Fiaɖufe ma ŋu? Eye nu kae nàwɔ be Fiaɖufea fe yayrawo nàɖe vi na wò? Nyati mamlɛtɔa aɖo biabia mawo ŋu.
^ mm. 5 Le nyati sia me la, míefo nu tso Yesu fe nuwɔnawo ŋu abe fifiae wole dzɔdzɔm ene, elabena Yesu le agbe le dzifo fifia, eye ɖikeke mele eme o be tso esime wòtrɔ yi dzifo la, Fiaɖufea ye nye nu si ŋu efe dzi ku ɖo vevie.
^ mm. 8 Ne èdi be yeanya nu geɖe tso nu si tae Mawu ɖe mɔ ɖe fukpekpewo ŋu na ɣeyiɣi aɖe ŋu la, kpɔ agbalẽ si nye Nuka Tututue Nye Biblia fe Nufiafia? fe ta 11 lia. Yehowa Ðasefowoe tae.
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn kin_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn kin_Latn ewe_Latn ewe_Latn ewe_Latn ewe_Latn kin_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn